Bitka kod Varne
<s>Bitka kod Varne koja se odigrala 10. novembra 1444. na poljima ispred Varnea bila je velika osmanska pobjeda nad snagama kršćanske kolalicije predvođene ugarskom vojskom.</s>

<s>Tok bitke</s>

<s>Tom bitkom je okončan pokušaj evropskih sila da spase Konstantinopolis (današnji Istanbul) da ga Osmanlije ne zauzmu.</s><s>Ta pobjeda omogućila je Osmanskom Carstvu da učvrsti i proširi svoju kontrolu nad Balkanom.</s><s>Bitka koja je trebala postati kršćanska odmazda na osmansku agresiju završila je katastrofom, i otvorila put Osmanlijama prema Konstantinopolisu.</s>

<s>Murat II nastavio je osmansku ekspanziju na evropske zemlje, koja je prekinuta na određeno vrijeme nakon katastrofalnog poraza Bitci kod Ankare 1402.</s><s>U strahu da će Osmanlije nastaviti napredovati dalje prema Centralnoj i Zapadnoj Evropi, papa Eugen IV. pozvao je na 
Križarski rat.</s><s>Janoš Hunjadi, koji je bio jedan od komandanata poljsko ugarskog kralja Vladislava I, uspio je na samom 
početku kršćanske ofenzive nanjeti Osmanlijama nekoliko poraza, prije nego 
što je dogovoreno primirje.</s>

<s>Kršćanski komandanti razradili su vrlo detaljno plan vojne kampanje 1444., i prekršili primirje, koje su kršćani ionako smatrali neobavezujućim, jer je dogovoreno sa nevjernicima.</s><s>Mletačka i papinska flota trebale su organizirati pomorsku blokadu i tako onemogućiti Osmanlijama dovlačenje pojačanja iz Anadolije.</s><s>To bi omogućilo kršćanskoj vojsci da uništi osmanske snage u Evropi.</s>

<s>Kako se planirana pomorska blokada nije realizirala, kad je križarska vojska stigla do Varne, suočila se s brojčano daleko nadmoćnijom osmanskom vojskom.</s><s>Isprva se činilo da je se tok bitke dobro odvija za Križare, jer je Hunjadi formirao i držao snažnu obrambenu liniju.</s><s>Kralj Vladislav ponesen scenama kako Hunjadijeva konjica uspješno kosi valove osmanskih napada, naumio je da iznenada napadne osmanski centar i zarobi Murata II, i nije poslušao opreznog Hunjadija da se okani od toga.</s><s>Sa glavninom svojih snaga krenuo je u napad, gdje su ga dočekali daleko brojniji sultanovi Janjičari, koji ne samo da su odbili napad već su i ubili Vladislava.</s>

<s>Preostali Križari na kraju su se povukli nakon što su pretrpjeli ogromne gubitke.</s>

<s>Posljedice 
Nakon te bitke Kraljevina Poljska ostala je bez kralja tri godine.</s><s>Osmanlije kojima se više nitko nije suprostavljao, proširile su svoju vlast i nad malobrojnim križarskim saveznicima koji su preostali po grčkim enklavama po Peloponezu.</s><s>Kako im više ništa nije prijetilo sa Zapada Osmanlije su 1453. zauzele Konstantinopolis, a do 1459. ponovo okupirale Srbiju.</s>

<s>Izvori</s>

<s>Vanjske veze</s>

<s>Battle of Varna Balkan history</s>

<s>Osmanske bitke
Srednjovjekovne bitke
Historija Balkana</s>

